
Apare săptămânal, sub conducerea unui comitet. 








Organizarea noastră. 


(*) Dela 1894 incoace, când un mi: 
nistru de interne de a doua mâră ci 
Hieronymi a desființat partidul naţional 
român, în presa noastră s'au repetat de 
nenumărate ori cuvintele: Să ne orga- 
nizăm! Bătrânii, obicinuiţi cu această 
organizație încă de pe timpul proclamării 
pasivităţii, ca şi tinerii cei doritori de 
lupte aprige politice. intonau acelaşi cân- 
tec: să ne organizăm! Ajunsese acest 
apel un fel de cuvânt de ordine, o lo- 
zincă permanentă. 

Bine, să ne organizăm; dar cum? 

Intrebarea aceasta eră mai grea, 
mai complicată, și răspunsurile mai ane- 
voioase, căci una este a constată răul 
şi alta a-l puteă înlătură. Și, cum se 
întâmplă la noi ca în chestiunile de înalt 
interes să vorbiască și să scrie foarte 
mulţi profani, s'au încins şi în jurul orga- 
nizării multe discuţii şi s'au făcut multe 
propuneri şi teorii, fără a se ajunge la 
vre-o înţelegere. O înţelegere nici nu 
eră cu putinţă, câtă vreme în tot şirul 
acesta lung de vorbărie nu se iveă nici 
un plan simplu, luminos şi acceptabil 

Care eră pricina acestei neputinţe? 

Erà mai întâi însuş ordinul de des- 
ființare a partidului. Prin acel ucaz se 
exprimă principiul, că organizarea unui 
partid, pe baze naţionale şi fără... sta- 
tute admise de guvern, nu este îngă- 
duită. lar cum oamenii noștri politici 
de-atunci nu voiau să recunoască lega- 
litatea acelui ordin, sau ridicat obici- 
nuitele protestări și s'a cerut faimoasa 
restitutio in integrum. Fireşte, că nimeni 
n'a băgat în seamă jalbele făcute și sa 
născut astfel o hibridă stare de lucruri: 
aveam și n'aveam organizație. Aveam 
partid naţional, pentrucă răposatul Dr. 
Raţiu şi, în urmă, d-l George Pop de Băsești 
îşi mențineau titlurile oficiale de „pre- 
zidenţi“ și se întâlneau une-ori cu restu- 
rile vechiului comitet, autorizat de con- 


discute în mod platonic asupra soartei 
neamului. Dar n'aveam partid naţional, 
pentrucă fusese desființat şi de fapt nu 
funcţionă și nici nu găseă mijloace de-a 
_se înfiripă. 
A aşteptă, ca însuş guvernul ungu- 
resc să ne acorde vechia organizaţie a 
fost de sigur o naivitate politică. Şi mai 
mare a fost însă greșala oamenilor noștri 
de a sacrificà fondul de dragul formei, 
de a se condamnă la inactivitate de 
dragul unui principiu. Se știe anume, 
că în Ungaria drepturile de organizare 
şi cele de întrunire nu sunt regulate 
prin lege. Ele sunt la discreţia ministrilor, 
cari le pot exercită după capriciile lor. 
Este însă totuş un drept acordat de 
Suveran odată cu proclamația libertăţii 








popoarelor la 1848 şi anume acela al 
întrunirilor poporale Ei bine, nici de 
acest drept nu sa făcut uz de cătră 
fruntașii noştri mai vechi, de teama de-a 
nu sacrifică astfel principiul organizaţiei 
noastre ` naţionale, de-a nu recunoaşte 
astfel, indirect, noi înşine desfiinţarea 
partidului. Şi am trăit astfel câţiva ani 
de trândăvie și echivocitate politică. 
Dar a venit d-l Vlad şi, 
cu un cere de prieteni. a afişat în „Li- 
bertatea“ programul activist. Presa din 


Arad i-a secundat şi vechii aderenţii ai | 


activismului din Sibiiu sau asociat şi 
dânșii tinerei garde. Şi încetul cu incetul 
sa desmorţit opinia publică şi curentul 
activist a chemat la luptă multe ele- 
mente şi bune şi rele şi nedisciplinate. 
După trei campanii electorale, jată-ne 
în sfârşit şi noi în Parlament, cu o du- 
zină de reprezentanţi, forţe şi bune și 
mijlocii, cum sa putut alege în pripă 
şi pe nepregătite. 

De-odată vechea problemă se re- 
deschide: avem sau n'avem organizație, 
avem sau n'avem partid naţional? Căci 
pozitiv nu se ştiă decâv atât, că avem 
deputaţi cari se ridică să vorbiască în 
numele poporului român, pe când ca par- 


tid nu erau recunoscuți nici de parla- j 


ment, nici de Suveran. lar în popor se 
născu iarăş nedumerirea: ce sa făcut 
cu vechea organizare, mai are vechiul 
comitet, cu d-l George Pop de Băseşti 
în frunte, veleităţi de sfătuitori oficiali, 


sau se consideră actualii deputaţi ca. 


singurul „comitet naţional“ în drept? 
Intrebările sunt iarăş multe şi discuţiile 
de astă vară, când confrații arădani so- 
licitau o „conferenţă naţională“ în acest 


scop, iarăş nau dus la rezultat. Con- | 


fusia ce există în rândurile fruntașilor 
noştri şi-o poate închipui ori-cine, când 
spunem că astăvară mulţi erau de pă- 
rerea că ar fi posibilă o organizare a 
noastră după pilda partidului socialist... 

lată însă că chestiunea votului uni- 


| versal reclamă o largă mișcare a popo- 
ferenţe, pentruca între patru păreţi să | 


rului. Organizarea maselor devine o ne- 
cesitate extremă. Şi cum momentele 
critice inspiră totdeauna soluţiile cele 
mai fericite, deputaţii noştri găsesc în 
sfârşit un chip de organizare uşoară și 
firească, recomandată şi până acum de 
câte cineva, dar nebăgată în seamă. 

Nu cunoaştem toate detaiurile con- 
sfătuirilor din Budapesta, dar după cât 
transpiră din cele două ziare cotidiane 
ale noastre, cât şi din informaţii parti- 
culare, sar păreă că sa ajuns cam la 
următoarele hotăriri. 

1. Clubul deputaţilor noştri să fie 
considerat drept comitet al partidului 
naţional român și numai președintele 
clubului să fe din bărbaţii noștri cu 
trecut politie cari nu au ajuns în parla- 
ment: D-l G. Pop de Băsești. Aceasta 


împreună | 








n'ar fi decât o măsură firească, căci peste 
vechia organizare, cu un comitet neauto- 
rizat de nimeni. se face tabula rassa. Ş'apoi 
mai vorbește ceva în favorul clubului 
deputaţilor: împrejurările politice l-au 
impus «le-a binele ca partid şi în parla- 
ment. S'a văzut aceasta cu ocazia pri- 
mirii d-lui Vlad de-a figură, ca repre- 
zentant al acestui partid, în comisia 
Băncii Naţionale. 

2. Deputaţii, sau membrii comite- 
tului, organisează in fiecare comitat clu- 
burile alegătorilor, în frunte cu membrii 
congregațiunei. Această organizare o în- 
găduie atât legea electorală, cât şi cea 
privitoare la organizaţia comitatelor. 

3. Cu ajutorul acestor cluburi pro- 
vinciale se pun la cale întruniri electo- 
rale, sau adunări de popor, la cari de- 
putaţii vin să ţină dări de seamă asu- 
pra situaţiei. 

4. Se proclamă ca centru de acţiune 
Aradul, fiind orașul care găzduieşte patru 
deputați români. Acest punct este poate 
o greșală, căci deputaţii noștri prea o 
rup astfel fățiş cu punctul prim al pro- 
graiului nostru național, care le im- 
pune... menţinerea Transilvaniei ca te- 
renul cel mai prielnic pentru aspiraţiu- 
nile noastre politice. De-altfel nu e rău, 
că se alege ca centru de luptă un loc 
aproape la marginea pericolului desna- 
ţonalizărei. 

Cam aceste sunt liniile generale, 
între cari se pregătește organizaţia noa- 
stră politică Noi nu ne îndoim că ea o 
va duce la bun sfârșit, și că deputaţii 
noștri vor întimpină pretutindeni cea 
mai largă bună-voinţă şi pricepere. Ei 
vor aveă acum prilejul de-a veni în con- 
tact cu fruntașii de pretutindeni, de a-și 
cunoaște forțele de luptă, pe toţi ade- 
renţii sinceri ai cauzei naţionale, cât şi 
acele elemente şovăitoare, cari, cu timpul, 
după mai multă viaţă politică, vor formă 
eventual un partid moderat, opus celui 
naţional în formațiune. 

Un popor, adevărat, nu-şi afirmă 
existența prin. organizațiune. Viaţa lui 
are manifestări spontanee, cari probează 
adese-ori trăinicia lui. Dar sunt totuş 
epoce și necesităţi politice cari cer orga- 
nizarea, cer funcționarea regulată a ace- 
stei mașini sociale. Să ne conformăm! 

Comunicat. Partidul naţional român, în ge- 
dințele ținute la 19 şi 20 lanuarie 1908 st. n. a 
luat în desbatere şi a stabilit definitiv regulamentul 
şi întreg planul de organizare a partidului, şi tot- 
odată pe aceasta bază a decretat înființarea secției 
române din clubul dietal al naționalităților. Decretată 
fiind astfel secția română şi organizarea partidului 
pe aceste baze nouă legale, secția română s'a con- 
stituit astfel: Prezident: George Popp de Băseşti; 
viceprezidenţi : Dr. Teodor Mihali, Coriolan Bre- 
diceanu şi Dr. Nicolau Oncu; secretar general: Va- 
sile Lucaciu; secretari: Dr. Alexandru Vaida 

Voevod; cassar: Dr. Ioan Suciu, Vasile Goldiş 
şi controlor: Dr. Stefan C. Popp. Totodată partidul 
cu vot uninim a decretat orasul ARAD ca centru 
de organizare a partidului naţional român, şi spre 
acest scop sub prezidiul deputatului Dr. Nicolau 
Oncu a instituit biroul central cu reşedinţa în Arad, 
constituit din următorii deputați naţionali: Dr. Ni- 
colau Oncu, viceprezident; Dr. loan Suciu, secretar ; 
Vasile Goldiș, cassar şi Dr. Stefan C. Popp, con- 
trolor al partidului. Acest birou central al secției 
române din clubul parlamentar al naționalităților, 
este es'lusiv aulorizal şi însărcinat cu conducerea 
tuturor afacerilor.ce priveşte partidul şi organizarea 
sa, şi pe acest temeiu a şi început deja lucrurile 
de lipsă spre pornirea organiziirii, şi îndată ce 
aceste vor fi terminate în timpul cel mai scurt posibil, 
biroul central numai decât va face toți paşii de: 
lipsă pentru imediata organizare a partidului, în 
toate comitatele şi cercurile electorale locuite de ro- 
mâni. Și până atunci, toată corespondența ce 
priveşte partidul şi organizarea sa, să se trimită 
la adresa deputatului Dr. Ioan Suciu în Arad, 
iar afacerile de cussă ale partidului la adresa depu- 


tatului Vasile Goldiş tot în Arad. 
[e] 


„Fatalitatea păcii ardente“. Aceste vorbe 
umflate sunt din traducerea broșurei unui domn 
ce se chiamă „Argus“, ale cărui combinaţii unele 
ziare de-ale noastre s'au simţit îndemnate să le 
publice în întregime. E vorba iarăș de „pace“. 
Se vede că nu vom isprăvi de grabă cu acești 
apostoli. Când văd că nu mai merge cu articole 
de gazetă la noi, ei întorc oiştea în altă parte 
şi-o dau pe ungureşte. Se întelege că şi de-o 
parte și de alta sunt îndemnați frumușel să-și 
vadă de drum și să nu mai încurce lumea. E 
şi curioasă psihologia acestor indivizi. Astăzi 
când suferim atâtea neajunsuri, când se pregă- 
tese loviturile cele mai urăte ce se îndreaptă îm- 
potriva noastră, când preoţii ni-i bat jandarmii 
şi-i duc ferecaţi în lanţuri ca pe vremea lui Ca- 
raffa, când toţi suntem cutremuraţi de amăraciu- 
nile zilnice, — un individ se aşează liniştit la 
masa lui de scris și stăpânit până la sfârșit de 
calmitatea ridicolă a omului fără ochi şi fără, 
urechi scrie cinci coale de hârtie. Ce vreu? El 
zice, că vrea să lămurească oamenii, că ar fi 
vremea să se isprăvească bătaia asta şi să se 
facă odată pace... Asta e dorinţa lui ferbinte, 





„PARA NOASTRA: 


a lui, a individului... Se înţelege că nu l-a în- 
trebat nimenea de sfat, doar habar n'are lumea 
de el, dar aşa vrea el, individul... Şi serie şi 
azi şi mâne şi va scrie totdeauna până are cer- 
neală în călimară. Negreşit că vorba lui rămâne 
mazăre în părete. Acest soi de sfârnari există 
de când lumea şi totdeauna disprețul tăcerii, sau 
trei vorbe de batjocură a fost unica răsplată ce 
au primit. 

Din această tagmă ignobilă e şi acest nou 
autor de foiţe. Unicul lucru care ne miră e, că 
unii de-ai noştri se lasă tragi de mânecă şi se 
opresc să asculte sporovăielile. Dar să nu ne 
mirăm din cale afară, totdeauna s'au găsit oa- 
meni cari când le ardeă casa, stăteau uluiţi o 
clipă, ca să întrebe pe vecin nu cumva a văzut 
pălăria cu pene de struţ a nevestei... 

Mirarea noastră insă trece intrun fel de 
surprindere dureroasă, când vedem oameni în 
toată firea pierzându-și cumpătul. Cu toată truda 
noastră noi nu ne putem da seama, ce anume 
poate îndemnă ziarul „Lupta“ să aducă osanale 
foitelor lui Argus cel „calm“? Tocmai acum când 
vine revizuirea regulamentului, când am inceput 
să ne „organizăm* etc... Am putea exclamă cu 
oarecare răutate cuvinte de nedumerire la adresa 
domnului Birăuţ, dar nu vrem să exploatăm acest 
moment de incontestabilă zăpăceală. Aşteptăm 
lămuriri. Şi de va fi trebuință vom vorbi. Să 
vedem. 

o 

0 carieră. Cine nu-şi aduce aminte la noi 
de jidanul Weis-Veszi Jozsef, fostul matador de 
pe vremea cabinetului Széll? Acest individ, ales 
odinioară de bunii noştri Saşi, deputat al Sebeșului, 
iar mai târziu deputat într'un cere din capitală, 
înainte cu câteva luni a trecut în străinătate și 
a fost angajat redactor la un ziar din Bern. 
Intrun număr mai nou Arbeiter Zeitung din Viena, 
sehiţează cea mai nouă fază a nâăpârlirei acestui 
condei, lată știrea ziarului vienez: „Vâszi (Weis) 
Jozsef, publicist maghiar şi fost deputat in camera 
uugară, astăzi e in Berlin, în serviciul de reclamă 
bine plătită a coalitiei. Veszi, după cum se ştie, 
a fost mai intâiu hberal, apoi liberal-conservativ, 
mai apoi radical, în cel din urmă ipostas a dus o luptă 
aprigă impotriva coaliției până ce nimicirea ma- 
teriulă a ziarului său „Budapesti Napló“ nu l-a 
silit să rupă cu acest trecut. Acum a ieşit la 

iveală, că Vészi a optat la postul de redactor la 
ziarul „Pester Lloyd“ în locul lui Veigelsberg Leo, 
dar n'a fost angajat. De curând Márkus Miksa, 
primreductorul dela „Magyar Hirlap“ a propus 
guvernului să valoriseze cahitățile lui Vészi în străi= 


: nătate, „în serviciul cauzei maghiare“, lucru foarte 


util, considerând atitudinea ostilă a presei străine 
dela păşirea lui Björnson. Guvernul a fost aplicat 
să primească in serviciu pe cel mai neimpăcat 
duşman de până acum, iar Vészi incă nu a respins 
propunerea acelui guvern, ale cărui mistificări 
naționale le infieră cu atâta neindurare; pentru 
salvarea aparenţei a pus condiţia ca să fie con- 
siderat de emisarui presei ungare în străinăta te 
aplicat în serviciul ministerului de externe. Târgul 
sa făcut şi nu preste mult timp a şi apărut în 
» Berliner Tageblatt“ un articol, care ia în apărare 
„ideia de stat maghiar“ adecă justifică nedreptăţule 
ruşinoase ale celor dela putere. Vészi József ţine 
deci astăzi isonul cântecelor coalițtioniste. Și 
pentru aceasta primește o rentă anuală de 30.000 
coroane dela guvernul maghiar, fiind asigurat cu 
contract pe zece ani. Că ce sume mai cheltueşte 
guvernul maghiar pentru chestii de reclamă — să 
ne gândim numai la atitudinea unei părți din 
presa vieneză — nici inchipui nu ne putem“. 


lată un nou târg al stăpânilor noștri. Câtă 
scârbă trebuie să te cuprindă in faţa acestei 
mocirle, 300 000 de coroane din banii asudaţi a 
țăranilor, dați bucşiş unui mercenar, Cu astfel de 
târguri nu se poate trezi o opinie favorabilă gu- 
vernanţilor noștri. Înainte, ciustită coaliţie! Dar 
luaţi bine seama că se poate întâmplă ca cineva 
să plătească mai mult şi atunci Jidanul strică 
târgul. Nu-i nici o primejdie: aveţi D-Voastră 
destui. 


Ziua de mâne. 


Părintescui guvern — ne pregăteşte de anul 
nou frumoase surprinderi. Revizuirea regulamen- 
tului casei -— cu care — ori şi cum, la vreme 
de nevoe, deputaţii nemulţămiţi, puteau stânjini 
maşinăria statului şi o nouă lege electorală ìn- 
torțonată cu fei de apucături vielene, cu să ne 
reducă și mai mult în viaţa de stat, i 


Dacă ar fi să credem destăinuirilor ce le 
fac z'arele socialiste. atunci toată nădejdea ce 

Tara mea. 


— Serigoarea unui Macedonean. — 
HI 


Albanezii, neam falnic, urmaşi aj liirilor, 
sunt firile cele mai otelite, inimile cele mai calde 
şi cele mai avântate suflete din Orient. 


La ei, mai mult ca la ori-care alt popor 
de-acolo, dorul de libertate frământă p'epturile, 
mintea se ascute, căutând pe toate căile să pă- 
streze independența culturală, făurind mereu idea- 
lui unei măriri viitoare, care nu va întârziă să 
se arate, 


Sunt vre-o câţiva ani, de când pătrunzând 
şi eu printre ei, am văzut ce simt oamenii aceștia, 
ce plănuesc, ce dor de o patrie neutârnută îi 
roade. 

Deşi patriarhatul, — unde cei puternici sunt 
grecii — în unire cu guvernul turcesc, împedecă 
ori-ce pas al albanezilor, aceştia luptă ca școala 
şi biserica să fie a lor, la ei; fiii Albaniei, pri- 
begi prin toate colţurile lumii, păstrează veşnic 
în suflet, icoana patriei lor înfrinte, şi de-acolo 
din depărtare ajută cât pot, pe cei cari luptă 
pentru ridicarea ei. 








Plecasem din Salonic, intro dimineaţă de 
primăvară, 

Şi eu, şi tovarăşul mea de călătorie, un 
albanez cărunt, cu fruntea largă şi cu ochii stră- 
lucitori — priveam ìn fereastra trenului, spre 
zarea limpede, albastră, spre câmpiile înverzite, 
spre pădurile stufoase ce fugeau una după alta 
în urma noastră. 

De departe, licăreau apele curate ale lacu- 
lui Ostrov, iar în fund, un şir de munti, cu piscu- 
rile liniștite, înlântuiau câmpia. 

~- Ce ţară frumoasă! — zise deodată alba- 
nezul, în faţa căruia se citeă o fermecare nemăr- 
ginită. 

Ne împrietenirăm. 

— E frumoasă, nu-i așa? îl întrebai eu, cu 
ochii umezi! De ce, — nu ştiam nici eu. 

— Așă e şi țara mea!.., oftă el, pe gânduri, 

Il privi lung. Ochii lui, oglindeau un suflet 
ca şi al meu: plin de farmec, pentru frumseţile 
patriei, îndurerat de ingenunchiarea ei. 

— Și toate astea, munţii voştri, munţii 
noştri, câmpiile, grădinile, pădurile ţărilor noastre, 
ale cui? Ale celorce ne-au pus genunchii pe gru- 
mazi. Ale turcilor. Noi, umblăm prin ţări străine. 
Muncim ca nişte robi. nesocotiţi de nimeni. Toţi 
ne dau cu piciorul, ca şi cum n'am aveă drept 
să trăim printre oameni. Venim acasă, cărunti, 
uscați, prăpăditţi. Venim acasă, după ani întregi 
de pribegie și găsim casa pustie. lar pe fraţii 
noştri, îi așteaptă aceiaş soartă. 





Alţii sunt stăpâni pe ogoarele noastre, pe 
codrii noştri de brad, pe turmele noastre. De ce? 
Fiindcă noi nu ne adunâm la olaltă, să punem 
mâna pe topoare și să curăţim pădurea de uscă- ` 
turi. Fiindcă voi, macedonenii, vă măncati între 
voi, vă omoriţi orbește, fără să ştiţi că vă nimi- 
ciţi neamul. Faceti gălăgie, vă bateţi cu pumnul 
în piept şi strigaţi că vă iubiti ţara, că uriţi pe 
duşmani — și stricaţi satele vecinilor. Unii vă 
prefaceți greci şi omoriţi ori-ce creştin vă iese in 
cale şi vă culeaţi cu sufletul mulţumit că aţi mai 
<urăţit tara de vrăjmaşi. Alţii, înjură bulgăreşte 
toate neamurile din Macedonia, serâşnese din 
dinţi şi pândesc la răseruei oamenii. Cine e bul- 
gar sau ture, scapă. Cine nu, sărută ţărina. 

Ba şi ciobanii a început să se miște. Il 
vezi şi pe el că ridică ciomagul şi pocnește pe 
vr'un sârb sau grec ce i-a călcat smgur, pădurea. 
Apoi, mulțumit, povesteşte tovarășilor că a nai 
lungit unul. Zice că şi el are drept să omoare, 
fiindcă e aromân şi are nişte rude în România, 
cari au ucis acolo oameni și tot nu le-a făcut 
nimeni nimic. 

Şi uite, aşă vă faceţi de cap. Vă sunt mai 
dragi cei-ce trăiesc departe de voi, în ţări străine, 
decât vecinii voştri, greci, bulgari, sârbi, cuţo- 
vlahi, pe cari îi încălzeşte acelaş soare şi îi hră- 
neşte de veacuri, acelaș pământ. Dintre toţi, mi e 
ciudă mai mult pe cuţovlahi. 

Ei zic că au o ţară, de care vor să atârne 
țara românească — departe de ei o săptămână 

am pus în legea nouă electorală, s'a prefăcut în 
cenuşe și scrum. 


Sute de mii de bărbaţi trecuţi de 24 ani, 
“vor fi lipsiţi de vot, după unii că nu ştiu limba 
statului, după altii că nu ştiu ceti şi scrie, după 
alţii că nu au rămas cu aşezământ 5 ani într'un 
loc şi după alţii că nu plătesc o sumă oarecare 
de dure după proprietate. Aproape toate restric- 
ţiunile ne privesc mai cu seamă pe noi, pe po- 
porul nostru românesc. 

Despre arondarea cercurilor electorale nici 
nu vorbim, căci guvernul se vede, că păstrează 
cea mai adâncă tăcere. 

Se zice, că singuraticii deputaţi au fost și 
ei întrebaţi, şi cuvântul lor are să fie luat în 
seamă, — abia credem că între ceice au să şi 
spună cuvântul vor fi şi deputaţii români cari s'au 
străcurat ca prin urechile acului în dietă. 

Stăpânirea n'are interes să le susţină cercul, 
ci de se poate vor fi întrebaţi anume vecinii — 
şi fişpanii, cum s'ar puteă să se nimicească atari 
cuiburi, în cari a aiiat pat cald, intruparea aspi- 
raţiilor naţionale. 

Se naşte întrebarea, care are să fie atitu- 
dinea deputaţilor noştri în preajma acestor che- 
stiuni epocale puse în planul dintâi şi scoase la 
iveală, chiar acum, când avea să se facă numai 
legea electorală. 

In politică nu este absolut nici o sinceri- 
tate. Daca am cunoaște legea electorală, dacă 
am ști că vor întră în dietă 50—60 deputaţi na- 
ţionalişti, atunci am înțelege temerea guvernului 
şi măsurile de precauţiune ce le ia în fața unei 
eventuale obstrucţii ce o ar putea face deputaţii 
naționaliști contra proiectelor de legi puse pe 
masa dietei, Și atunci n'am aveă deplin cuvânt, 
să împedecăm cu toată puterea şi cu orice preţ 
schimbarea regulamentului casei. 

Dar nu cunoaștem proiectul de lege electo- 
rală, şi chiar de l-am cunoaşte, nu ne garantează 
nimenea, că va trece în parlament aşă cum îl 
prezentează ministrul, 

Doar şi legea şcolară a eşit mai aspră, ca 
cum a fost proiectul ministerial. Ministrul pri- 
meşte modificări. în comisiuni, in plen şi majo- 
ritatea totdeauna gata de a încătuşă voinţa şi 


„PARA NOASTRA: 


Neincrederea noastră este pe deplin moti- 
vată şi în consecinţă, nu rămâne decât ca depu- 
taţii să împedece cu mijloacele legale ce le stau 
la dispoziţie și modificarea regulamentului casei. 

Aşà gândesc toți oamenii de bine, și de 
aceste trebue să ţină seamă şi deputaţii noştri. 

Dacă au deschis calea la revizuirea regulamen- 
tului, cu regulamentul nou, guvernul poate oc- 
troă cea mai sălbatică lege electorală. 

Observăm deja că bărbaţii politici ai saşilor 
sunt în curent cu dispozițiile ma: esenţiale ale legii. 

Ei au proprietate, ştiu ceti şi scrie, şi le 
convine orice restrângere care le asigură în fondul 
regiu încă pe multă vreme eghemonia şi în dietă 
cercurile avute până aci. 

Deputaţii lor trag clopotele intro dungă, că 
pe sași îi ameninţă primejdie din partea româ- 
nilor, cer ca guvernul să-i ia sub scut, căci in- 
teresele sașilor sunt una cu ale maghiarilor deci 
spriginiţi unii pe allii, pot să ne ţină incă multă 
vreme întăriți. 

Şi nu ne îndoim, că guvernul le va face pe 
voie, va ţineă viaţa în ei în mod măiestrit, pân” 
îi va conveni, şi când va fi izbutit să nu mai 
țină seamă de glasul presei din Germania, cu o 
trăsătură de peană le-a cântat „cu ul“. 

Și alteum numai după nume mai sunt sași, 
după sentimente sunt în tabăra celor mai inver- 
şunaţi kossuthişti 

Dovadă că saşii din Turda, Cluj, Aiud, Alba- 
Iulia s'au stins doar nu s'a făcut nici unul român, 
nici n'a încălțat opinci, ci toţi s'au fâcut cei mai 
neaoşi unguri de calibrul gălăgios al kossuthiştilor 
cu cari alăturea demonstrează contra „Gott er- 
halte“ ca şi contra „armatei comune“ şi contra 
vulturului cu două capete, 

Aceste lucruri să le fi spus deputatul No- 
crichului, la saşii lui de pe Hârtibaciu iar nu 
minciuni de primejdie românească, care e năs- 
cocirea unor râvnitori după ranguri şi poziţii la 
adăpostul guvernului, fie el Tisza, Fehérvári Sri 
Apponyi. 

Regulamentul casei trebue schimbat, ca să-și 
asigure guvernul domnia pe zeci de ani, să poată 
urcă contingentul militar, cum a urcat cuota, să 
ridice plățile oficerilor, şi să facă tot ce porun- 


libertatea naționalităților, va votà şi primi cele | cese cei din Viena, ca să se arete vrednici de 


mai drastice modificări în paguba noastră. 


încredere şi „Hof făhig . 

Armata ungurească, artileria ungurească, co- 
manda ungurească, au fost bune până a apucat 
domnul „Kossuth“ in şea, acum de când se gă- 
sese bine lângă oala cu carne, armata nu mai 
poate formă măr de ceartă, fiind ea instituţie ab- 


| solut necesară în stat, de care şi domnul Kos- 


suth are lipsă să se ţină la putere, cum s'au ţinut 
toţi antecesorii lui. 

Şi apoi principiile? făgăduelile? 

Nebuni ceice se încred in poveştile dom- 
nilor. Aşă au fost cei de ieri, aşă sunt cei de 
azi şi în Ungaria tot așă va merge încă multă 
vreme | 


ȘCOALA. 


Educaţia ţăranului nostru. 


Tăria şi mândria poporului românesc, mai 
ales în această patrie, o a format tăranul român, 
care a ştiut păstră prin veacuri neatinsă şi ne- 
ştirbită fiinta noastră etnică. Şi tot el, după toate 
semnele timpului, va rămâneă şi în viitorul mai 
apropiat scutul şi pavăza ocrotitoare a acestei 
scumpe moşteniri, transmise generaţiilor de astăzi 
prin restriştea atâtor vremuri trecute. Este prin 
urmare îndreptăţită străduinţa tuturor oamenilor 
noștri de bine de a face să pătrundă în masele 
de jos ale poporului un mod de gândire şi simţire 
mai superior şi în conformitate cu esigenţele tim- 
pului în care trăim. Ori unde se ivesc porniri, 
cari sunt îndreptate spre înălțarea morală şi inte- 
leciuală a ţăranului român, sunt o dovadă vie 
de priceperea şi înțelegerea celor mai vitale interese 
ale neamului nostru. 

Numai tăria sufletească a unui neam, care 
ştie să se însuflețească gi încălzească la bunurile 
ideale ale omenimei, va puteă înfrânge valurile 
cutropitoare, ce se pornese spre drumul propă- 
şirei sale. Numai virtuțile morale, cari stăpânese 
sufletul mulţimei vor puteă să o ferească de 
otrava ademenitoare şi ispititoare a vânătorilor 
de suflete omeneşti. Număroşi sunt acești vânători 
şi bogat este arsenalul de ispite, cu cari cearcă 
să aducă mulţimea nepricepută, şi neorientată. 
Drept aceea întărit şi luminat trebue să fie şi 
sufletul acestei mulţimi; ca să se poată împotrivi 
cu deplin succes tuturor atacurilor în dreptate 
spre tot ce are ea mai scump şi mai sfânt, Nimic 

întreagă de mers prin alte ţări. Nu vor cu nici 
un chip să-și înțeleagă rostul. N'au printre ei 
nici un cap luminat. Intre ei şi urgi din pădure, 
nu e mare deosebire... 

Cred că te înșeli, — îl întrerupsei, văzând 
că o ia razna. Eu viu acum din Bucureşti. Acolo, 
“sunt mulţi români-macedoneui cu carte, cu dor 
de ţară, cari vorbesc frumos şi scriu frumos, 
„despre ţara mea; ei au deschis ochii românilor 
că în Macedonia sunt sute de mii de fraţi, cari 
au nevoie de sprijin... 

— Asta s'o crezi dumneata şi domnii dela 
București; eu sunt mai bătrân ca dumneata și 
am umblat mai mult pe aici și știu mai bine rostul 
lucrurilor. 

Sunt mai mulți români-mucedoneni în Bucu- 
veşti, decât în Macedonia! 

lar luminajii cuțovlahi cari strigă în ţară că 
ie piere neamul, îşi fac o meserie din asta. 
Dumneata ştii ce sunt aromânii? Afară de câteva 
sate, unde la un loc nu s'adună nici zece mii, 
ceialaţi sunt ciobani. Oameni cari trăese în pă- 
duri, in vecinătatea fiarelor. Trec pe lângă tine 
îneruntaţi. Prin satul meu, treceă odată o turmă 
de oi şi de aromâni. Când au ajuns în faţa preo- 
tului, care sta de vorbă în drum, cu niște săteni, 
baciul a zis „bună-seara“. Ştii câţi ani sunt 
d'atunci? Patruzeci de ani! Și totuș, în sat se 
vorbeşte încă de ciobanul acela care a ştiut să 
zică „bună-seara*, De açà oameni are nevoie 
ţara de unde vii d-ta? Cu ei se mândreşte ea? 





Pentru ei se ceartă cu ţările vecine şi împiedecă, 
cu puţin ce e drept, ca voi, macedonenii, să pă- 
şiți spre libertate! 

— Eu nu ințeleg cum ar puteă altfel să vie 
ziua dorită... 

— E rău că nu înţelegi şi e rău că toţi nu 
înțeleg, ca și d-ta. 

—— Uită-te ce fac Grecii, răspândesc ajutoare 
pretutindeni. li vezi înfigându-se în sate de creştini, 
imprăştiind iubirea Eladei. Pădurile Pindului sunt 
pline de ei. Au copleşit toate satele. Plătese 
preoţi, învățători, clădesc şcoli şi biserici, mărită 
fetele fără zestre şi încetul cu încetui, Macedonia 
le pică în mână. Şi foarte bine fac. Nu vezi, 
noi amândoi cum vorbim? Greceştel Eu sunt 
albanez, d-ta macedonean, român să zicem, Nici 
eu nu-ţi cunosce limba, nici d-ta pe a mea. Cu 
„Oracalia“ şi Calinera străbaţi toată Macedonia. 

Dacă voi, Macedonenii nu înțelegeţi că tre- 
bue să aveţi ţara voastră, fără să vă mai gândiţi 
la neamurile cu cari credeţi că vă înrudiţi, dacă 
voi n'aveţi de gând să vă uniţi, o să încăpeţi, 
pe nesimţite pe mâna grecilor, Și la urma urmei, 
tot lor li-se cuvine Macedonia, căci ea a fost 
cândva a lor. Pe când România, a stăpânit 
vr'odată aici 24 

Vorbele din urmă ale albanezului, mă pu- 
seră pe gânduri. Şi cum el păreă că ghiceşte 
ceeace vreau să-l întreb, îmi zise: 

— Te gândeşti atunci ce-o să se facă cele 
câteva mii de cuţovlahi din Macedonia? Ei bine, 





dacă vă induioşează soartea lor, luaţi-i în Româ- 
nia... O mai fi loc pe-acolo şi pentru ei. Dacă 


| vă iubiţi prea mult ţările înstrăinate, luptaţi să 


cuceriţi pe cele cari au fost cândva ale voastre: 
Ardealul, Basarabia, iar Macedonia, lăsaţi-o mai 
bine pe seama grecilor; ce să vă mai pierdeţi 
vremea înzadar, pentru un pumn de oameni, cari 
numai oameni nu sunt? 

Batjocura cu care spusese cuvintele astea, 
mă făcu să roşese. Tot sângele mi-se urcase în 
obraz. Tâmplele-mi svânceau. 

— la ascultă, dumneata ești albanez sau 
grec?! 

Atunci, tovarăşul de drum se ridică foarte 
liniștit, şi zimbind, îmi spuse numele său: eră 
un vestit luptător albanez, care se duceă să îm- 
partă bani şi cărţi în tara lui. 

li cerui iertare şi nu mai vorbirăm de asta. 
Simţeam o durere ascunsă, ce-mi strângeă inima, 
Fără să vreau, cele mai multe lucruri din câte 
imi spusese el, mi-se înfipseră în suflet. 

Ciasuri intregi, privii cu ochii pierduţi, la 
frumseţile de afară, ce-mi păreau acum învălite 
în ceaţă. 
| Spre seară, geamiile Bitoliei începură să se 
desluşască în lumina tremurătoare a amurgului 
— şi prin fereastra deschisă, pătrundeau până 
la noi, crimpee dintr'un cântec prelung, un càn- 
tec păgân, ce stăpâneă toată cuprinderea de sub 
cerul ţării mele... Daniel Vodena. 

nu este mai greu decât a deşteptă și lumină mul- 
ţimea, căci ea nu este deopotrivă de primitoare, 


şi cu atât mai puţin de a urmă chiar şi cele mai 
înțelepte poveţe ce i-le ar puteă da cineva. Bine 
trebue deci să cumpănească tot insul in momentul, 
când poate înrâuri asupra maselor, căci o nepo- 


trivire a acțiunii sale poate să zădărnicească j 


pentru toate timpurile orice incercare. Prima 
condiţie pentru ori-ce încercare cultivătoare a 
poporului este de a şti pândi prilejul potrivit când 
poți să te apropii de sufletul și inima lui. 
Adevăraţii indreptători ai popoarelor au fost 
în toate timpurile buni cunoscători ai tuturor por- 
nirilor sufleteşti, cari agită masele de jos ale 
mulțimei. Celce nu se ştie cobori cu felul lui 
de privire şi judecată în sufletul acestor mase, 
nu va şti nici când cum să-şi înceapă opera de 
regenerare a neamului pentru a cărui înaintare 
poartă in sufletul său cea mai arzătoare dorință. 
Munca sa pornită din îndemnul cel mai curat şi 
susținută cu cea mai mare încordare a forţelor 
sale se va risipi în nişte încercări, cari n'au putut 


aduce roadele dorite. Şi incă cu cât mai adeseori | 


şi mai din multe părţi se vor fi făcut încercări 


neisbutite, cu atât mai greu va fi să incerci din i 


nou o lucrare de îmbunătăţire in mijlocul popo- 
rului odată păţit. Cine cunoaşte poporul nostru 
de rând ştie cât de greu este de a-l urni din 
vechile sale culcuşuri şi cum de fără voie se 
deslipeşte de formele imbătrânite ale vieţii sale. 
Țăranul nostru a fost şi incă continuă a fi un 
păzitor credincios al patrimoniului moștenit din 
vremi străbune. Nu mai puţin adevărat este și 
faptul, că pe ici colea se ivese simptoamele 
unei prefaceri și inoiri prea repentine. Cu atât 
mai dureros este, când in aceste preschimbaări, 
observăm un fel de abatere dela direcţia unei 
propăşiri, corăspunzătoare firei şi 
neamului nostru, Greul vieţii l-a împins și pe 
țăranul nostru să treacă peste granițele cercului 
său de viață din trecut şi să vină în atingere 
cu noue forme de viaţă, pe cari reintors la că- 
minul său le introduce cu inovatii şi ca atari 
prind rădăcini și de multeori se generalisează pe 
neobservate, incât te pomenești, că le-a îmbrăţişat 
tot satul în scurtă vreme. 


Dacă e ca să ferim caracterul poporului de į 


influențe stricăcioase, venite dela nouele sfere de 
viaţă, în care e silit să se mişte, trebue să fim 
deplin lămuriţi asupra continutului acestui caracter, 
Nu se poate negà, că nu sar fi vârât și în tim- 
purile trecute câte o notá străină în acest caracter, 


dar puterea ei a fost uşa de slubă încât sa topit ! 


şi contopit în caracterul nostru etnic tradițional 
atât de tare incât nici urma nu i-se mai cunoaşte. 
Tocmai acestei puteri inerente caracterului nostru 
specific românesc, aveam să i mulțămim conser- 
varea neamului nostru in nişte înprejurări atât 
de grele, precum nu le aflăm doară la nici un 
alt popor. Puterea de viață a ţăranului român a 
fost recunoscută şi scoasă la iveală chiar de cei 
mai aprigi adversari ai acestui neam. 

Trăinicia noastră se razimă pe anumite in- 


sușiri fisice şi psihice cu cari e înzestrat poporul | 


nostru din firea sa. Crescut şi trecut în mijlocul 
naturii, el de mie se deda cu as:rimea vremii, 
cu greul muncii. In o vecinică luptă cu elementele 
naturii puterile lui se oţelesc şi devin mai rezi- 
stente faţă cu atacurile şi primejdiile vieţii. Una 
din însuşirile de căpetenie este netăgăduit şi îm- 
prejurarea, că se îndestuleşte cu puţin. In timpul 
mai nou sa produs în multe părţi o schimbare 
şi în privința aceasta. Incepe şi poporul a se 
dedă la un trai mai bun, la o viaţă mai comoadă. 

In întocmirea vieţii lui economice se observă 
o schimbare. care pure, că semnalează o abatere 
dela îndestulirea cu puţin a trecutului. Inmulţirea 
trebuintelor lu un popor e o dovadă a progresului 
în cultură. Dar ea poate să servească spre binele 
acelui popor numai dacă stă ìn proporţie cu pu- 
terea de producţie şi cu înaintarea în gradul de 


aspirațiilor | 





"PARA NOASTRA“ 


pricepere a problemelor ce preocupă omenimea 


în anumit timp. 
nici nu o găseşti totdeauna dispusă de a ascultă į 


In cât priveşte conţinutul vieţii sufleteşti a 
poporului nostru, se rezumă în o credință reli- 
gioasă puternică, in o alcătuire frumoasă a vieţii 
lui sociale cu datini, moravuri, cântece, îmbră- 
căminte, cari il separează de tot de alte neamuri 
conlocuitoare. Câtă vreme vom şti apără nevătămat 
acest conţinut, orice atac la fiinţa noastră etnică 
se va sfărmă în neputinţa sa. Educaţia ţăranului 
nostru va aveă să se indrepte deopotrivă asupra 
conservării acestui conţinut, cum şi asupra des- 
voltării lui la un grad de perfecţiune cât mai 
înalt. O analiză mai amânunțită a problemelor 
de educaţie a ţăranului nostru va formă obiectul 
unor cercetări ulterioare. Să studiem firea şi pă- 
surile sufletești ale țAranului nostru, dacă e ca 
să-i dăm o educaţie, care să-l facă capabil dea 
susțineă lupta ìn concurenţă cu popoarele ce-l 
îm prejmuesc. Dr. Petru Șpan. 


ECONOMIE. 


Ca la noi — la nime! 


Discuţiile de drept public, sforţarea şovinis- 
nului de rassă, goana după căpătuiala intereselor 
particulare, ce se face îu viaţa publică şi politică 
a Ungariei — zăpăcese opinia publică, încurcă şi 
înpăingineuză vederea. Şi doar atât a mai rămas 
cetăţenilor acestei ţări să simtă cum le slâbezte 
măduva, cum îşi pierd pământul de sub picioare. 
Cei mulţi neorientatţi nu-'ş: pot du seamă de ce 
se petrece in jurul lor, par a fi deja impăcaţi cu 
soartea şi cel mult se mai bocese cu babele. Cei 
puțni mai cu seamă din neamul cel ales, cei 
care ştiu pescui — aleargă şi dreg și ca mâne îi 
vezi cu uveri fubuloase. Larma alergăturii lor, 


sforțările lor desperate — de n'ar fi acoperite cu : 


vre-un paravan ar fi — îngrozitor de scârboase. 
Ştiu ei asta și tocmai pentru-ca să nu fie stân- 
giniţi de cei mulţi. de cei scârbiţi şi-au luat să-i 
apere presa scrisă ungureşte. Asta îi mântuie 
şi ii sustine. 

Ni s'a îmbiiat şi acum de curând un prilej 
ca să cunoaștem acest fel de a servi presa in- 
tereselor particulare. 

In vălmăşagul HArtuielilor ce s'au fost pornit 
pe tema ajungerii la putere a 4b-iştilor unguri 
apoi a incheierii pactului economie, cu toate 


complexele lui — se păreă că sistemul de căpă- ! 


tuială ce sa iînstăpânit în Ungaria nu şi-ar mai 
găsi brezde roditoare. Intrase oare-cum o stag- 
nație, ce eră cât pe aci se zdruncine ţinerea laolaltă 
a coteriilor, ce ahtiază după putere, nu cu să o 
aibă ci ca să-şi urmărească propriile interese. 

Dar ce aştepţi, ce prepari —tot se face, 
cu ori ce întârziere. 











Au trecut şi valurile şi sbuciumul luptei şi | 


îna.nte de începutul nou — cu mult chin dar! 


totuş s'au găsit câteva zile, câteva ceasuri și 
pentru sistem. 

ln grabă mare sau cumpărat din partea 
guvernului niscai mine de cărbuni cu „câteva“ 
milioune coroane, s'au săvârşit câteva cumpărări 
de moșii — pentru parcelări şi colonizări; sau 
dat câteva ajutoare peutru „incurajarea“ marei 
şi micei industrii; s'or fi trimis de sigur alţi 
„Mârey-Horvâth-i pentru studii economice în 
străinătate, s'au aşezat cei reintorşi din America 
din întâmplare tot la moșii şi fabrici, ce stau 
aproape de guvern; sau încheiat contracte de 
concesiuni pentru edificurea atâtor căi ferate vi- 
cinale şi câte alte lucrări nu s'or fi săvirşit. 


Unele din astfel de lucrări, însă nu pot fi 
isprăvite până nu au aprobarea, formală ori faptică, 
— nu impoartă — şi a parlamentului. Trebuiă dar 
prins un moment — potrivit şi pentru asta. S'a 
găsit — in ședința „formală“ ce a tinut-o dieta 
Ungariei în ajunul anului nou — al ritului nostru. 

In şedinţa asta mulțimea raportorilor a 
măcinat înspăimântător de repede datele, cifrele şi 
rânduelile acestor acţiuni. Şi deputaţii în cor, 
ca de Serali:ni zumză:au in o toropeală: primim 
primim, primim... Şi doar în afară de cei ini- 
țiaţi şi interesaţi — mai nime nu ştiă nici de ce 
e vorba. 

In câteva sferturi de ceas — totul eră isprăvit 
în bună pace şi după toată rânduiala cerută de 
litera legii. Şi ca vreme să fie pentru gustarea 
bucuriei pornite pe urmele acestor isprăvi — 
pentru ziua următoare s'a dat vacanţă, căci a 
fost ziua de Anu! nou al nostru.. 

Și atâta consideraţie merităm cu drept 
cuvânt după-ce şi deputații noştri s'au conformat, 
au tăcut şi s'au uitat a jale, cum se durigă mi- 
lioanele ţării, stoarse şi din filerii bieţilor români 
— şi spre prăpastia, de unde intoarcere nu mai 
este, doar prin câte un „separèe“ de se mai dă 
de urmele acestor milioane. 

Şi acum a sosit rândul presei. 

Presa noastră nu ştiă deşi trebuiă să știe, 
nu-şi puteă, deşi frebuiă să-şi dea seumă de ce 
se întâmplă. Ca omul de pace: despre ce nu 
ştie, naude — nu grâieşte. A tăcut şi presa 
noastră. 

Presa lor? A... aceasta a ştiut, căci trebuiă 
să ştie — să tacă. Întreugă şedinţa a binevoit a 
o decreta de „şedinţă mai mult formală şi plic- 
tisitoare“ și a trecut peste ea la — senzaţii de 
drept public, de criză croată, de agitaţii naţio- 
naliste. de «moruri, de drame amoroase şi alte 
felurimi. 

Aşa se face la noi — politica cea mare, 


| cea europenească! 


Ca să răspundem că pentruce ne-am oprit 
noi tocmai la şedinţa din ajunul Anului nou al 
nostru şi de ce aducem vorba despre asta tocmai 
aici la partea economică a revistei noastre — 
Spunem că în şedinţa asta s'a inaugurat o nouă 
formă de a sămană banii ţârii în încercări păgu- 


„bitoare pentru ţară, în şedinţa asta s'a inceput 


continuarea sistemului nenorocit de a nu da nici 
o importanţă, de a nu face nici un control actiu- 
nilor guvernului și a coteriilor de interese, îm- 
brăcate în haina bunei stări și a înaintării eco- 
nomice a ţării, 

In şedinţa asta şi-a ratificat guvernul actual 
primele sale cumpărări de mine de cărbuni, în 
această ședință a trecut la aprobare concesiile 
date unor societăţi private pentru edificarea unor 
căi ferate, foarte importante pentru noi românii 
indeosebi. 

Şi apoi ne-am oprit la această ședință ca 
să avem un potrivit prilej să rugăm pe deputaţii 
noştri să-şi folosească dreptul lor de control, ce 
îl au ei ca opoziție şi să lămurească guvernului, 
că nu calea pe care merge e cea adevărată 
pentru ca fara să ss apropie de o stare mai bună. 
Şedinţa de Luni, — in care, durere, nici unul nu 
şi-a ridicat glasul a fost de o capitală importanţă 
pentru interesele economice ale ţării și în ce pri- 
veşte concesiiie de tren pentru interesele vitale ale 
unei bune părţi dintre românii acestei ţări. 

Căci în şedinţa de Luni au fost la discuţie 
concesii pentru căi ferate, ce trec prin hotare 
româneşti și la a căror edificare contribue atâtea 
comune româneşti de pe linia Făgiraş— Braşov, 
Caransebeş, Haţeg, Oravita—Jidovin ete. Se ştie 


' anume că în concesiile ce le dă parlamentul sunt 


atâtea stipulaţii, a căror schimbare şi fixare poate 
uşură ori îngreună desvoltarea economică a dife- 
ritelor ţinuturi... 

Şi apoi tot in şedinţa de Luni — fără nici 
o giscuție s'uu luat la cunoştinţă între altele şi 


i cumpărările şi investirile statului în mine de cărbuni 
i de nou descoperite. 


Chestiunea aceasta — omorită acum în tă- 
cerea gizetelor guvernului — a fost la prima ei 
ivire prilej de amănunțite şi violente discuții. 


| Reviste de specialitate şi gazete de zi au publicat 

coloane preste coloane de aprecieri ajungând la 
concluzii pro şi contra — după eoloarea politică 
ce o reprezintă. Mai toţi cei chemaţi însă au 
convenit în a constată că guvernul a făcut cum- 
părări nereuşite, ba în unele cazuri chiar cumpărări 
de căpătuială, pe calapodul dela colonizări — 
“după cum afirmă foaia „Magyar Péazūgy“ şi 
numerii săi din Noemvrie — Decemvrie 1907. 
Dintre foile noastre numai „Tovărăsia* a pomenit 


de această nouă ispravă a guvernului. Cu toate | 


că această chestiune ameninţă să deschidă nouă 
pâraie pe care să se scurgă sute de milioane 
din banii ţării. 

Ori-cum ur fi — trebue să recunoaştem, că 
guvernul actual şi mai ales „cărbunarii“* acestuia 
au ştiut să prindă momentul. Din toamnă au 
pornit larma artificială — cu lipsa de cărbuni, 
Larma a fost exploatată de specula ce su folosii 
de lipsa vagoanelor. Și deodată s'a pomenit lumea 
că statul — cumpără mine de cărbuni. Cumpără 
şi vreă să mai cumpere. Ba vreă să răscumpere 
— de pildă cum a răscumpărat regalele — teri- 
toriile de cărbuni de pe la Petroşeni. Apoi vrea 
să cumpere minele şi fubricele societăţii de tren 
sud-ungar. Şi câți nu mai aleargă azı — să aibă 
mâne să imbiie statului mine de cărbuni in fine 
de piatră, mine de fer —ce or fi să fie pe su- 
pământul tării. Ba le este ştiut deja acest pământ 
şi după cum ştim, unii au trecut şi in Bulgaria 
ca să afle mine de cărbuni pe seana statului. 
Câte din aceste alergări nu vor fi plătite cu bani 
grei, cu milioane din banii ţării. Mai ales că 
guvernul actual, mai fericit chiar şi decât cele 
de pănă aci — îşi trece prin parlament cumpă 
rările şi concesiile economice — „fără nici o 
discuţie“, cum a trecut Luni, în ajunul noului 
nostru an — primele târguri de cărbuni. Vestitul 
contract cu Lloyd-ul şi cu Cunard-Linie ori apoi 
legătura dela Annaberg vor fi floare la ureche 
pe lângă astfel de târguri, mai ales dacă se vor 
continuă, după cum se prevede... 

Chestiunile de acest soiu şi preste tot chesti- 
unile economice prezintă atât interes ca depu- 
taţii nostri să-și impună controlul opoziţiei cu 
fiecare prilej ce li se oteră. Şi asta mai ales şi 
pentru motivul: să ded o pildă cu fapte despre cum 
e a se lucră pentru îndrumarea noustră economică 
în micile parlamente ale poporului — în congregațiile 
comitatelor şi în şedinţele reprezentantelor comunale. 


Compătimiri de prisos. 
Din toamnă încoace nu mai auziam altceva 
decât bocetele, decât jeluirile băncilor pentru 


amarul financiar, pentru scumpetea banilor. Ga- 
zete şi cafenele şi conveniri și stradele toate erau 


doar umede de lacrămile acestor jelanii. Părea 
apropierea sfârşitului. 
„Săracii bogaţili — auziai nu odată cum 


grăiă compătimirea naivă, 

Că a fost naivă compătimirea ne-o dove- 
desc acum însăşi băncile, cu rezultatele splendide 
ce le arată lumii prin cifrele bilanţelor, incheiate 
cu 31 Decemvrie, pe care acum le publică. 

Şi în loc să le fie cu greu să râdă in pumni 
de naivitatea oamenilor, ce-au plătit camete grele 
de 10 şi 15 şi 18%, ca să salveze, dracemi-te, 
băncile se bat acum în piept şi glăsuiese 
prin rapoartele lor anuale despre „prevederea“ 
„istetimea“, rezervele impuse cu care in sfârșit 
şi în anul acesta au ştiut să scoată pentru feri- 
ciţii acţionari — câştiguri mult mai mari. 

În fruntea tuturor, cum se şi cuvine merge 
Banca Austro- Ungară, banca ce e chemată să fe 
regulatoarea, busola situaţiei financiare a monar- 
hiei. De când s'a alcătuit această Bancă, nici- 
odată ma avut un câştig curat atât de mare ca 
tocmai în anul „greu financiar“ 1907! In cei din 
urmă 7 ani dela 1900 încoace câştigul Băncii 
Austro-Ungare s'a mişcat între 8, 12, 16 şi 21 
milioane, iar în anul 1907, încheiat acum, a avut 
un câştig curat 299 milioane coroane! Dividen- 





„TARA NOASTRA: 


dele ce le-a dat acţionarilor în cei 7 ani din urmă ; 
au fost între 4, 5 şi 6:45%,, iar pentru anul de | 
criză 1907 se dau dividende de 767%! 

Judecând apoi din bilantele publicate până 
acum desigur că şi celelalte vre-o 5000 bănci 
mari şi mici ce sunt în Ungaria vor arătă lumii | 
că şi in ani răi, in ani de criză ştiu şi pot aveà ' 
câştiguri curate tot mai mari și vor da dividende 
tot mai grase. Vorba ăluia: banca e cea mai 
bună prăvălie | 


Nu ne ingăduim să tragem la îndoială in- 
semnătatea mare, ce o au bâncile iu viaţa eco- 
nomică, dar în tot cazul rezultatele splendide, 
ajunse de bănci şi în un an de criză ca 1907, 


| arancă o curioasă lumină asupra felului de ac- 


țiune şi asupra spiritului ce s'a înstăpânit la 
bănci — între care durere sunt mânate de pu- 
voiul vremii şi cele peste 150 bănci româneşti, pe 
care doar jertfirea cuminte pentru scopuri cultu- 
rale şi economice şi adăpostirea de atâtea familii 
de funcționari români, le mai scoate intr'un pervaz 
mai mângăitor.,. 


E dovada unei primejdioase sbuciumări apoi 
şi faptul că în acelaş an de criză, când băncile 
cu toată criza încheie cu câştiguri mai mari — 
şi societatea privilegiată pentru loteria de clasă în- 
cheie bilanţul său cu un câştig curat de 1.375,214 
coroane, ceeace corăspunde capitalului ce-l are 
în sumă de 3.600,000 coroane la un câștig de 
38670, în un singur an! 

Icoana e fatală: Emigrările cresc, satele 
gem sub povara datoriilor, meseriile mor, negotul 
se sbate — cu toate aceste băncile fac câştiguri 
mai mari. Singura salvare e doar .. loteria? 


E grozav! Mai ales că din nici o parte nu 
se înteţesc zorile unor nouă indemnuri, unor nouă 
orizonturi în ale economiei. Ci noi — poporul 
nostru, să muicim cu minte. Odată tot numai 
munca va ajunge deasupra. 


SFATURI ECONOMICE. 


Băncile noastre româneşti în cea mai mare 
parte sunt pe isprăvite cu lucrările pentru înche- 
ierea anuală a socotilor. Judecând după socoţile 
deja publicate — bănciie noastre şi în anul în- 
cheiat au realizat câştiguri în buni foarte fru- 
moase. În numerii viitori vom spicui date şi cifre 
din socotelile ce le publică băacile noastre. 

o 





Asigurarea vitelor. In adunarea ţinută la 
Orăştie a treia zi de Crăciun sa hotărit infin- 
tarea tovărăşiei pentru cultura şi asigurarea vi- 
telor. In temeiul statutelor primite de adunare 
s'a ales prima direcţiune in frunte cu d- V. C. 
Osvadă şi preotul I. Mota, tot asemenea s'a ales 
şi comitetul de supraveghiare şi după adunare 
s'a cerut înregistrarea firmei tovărăşiei la tribu- 
nalul din Deva. 

Temeliile pe care s'a alcătuit asigurarea vi- 
telor prin această tovărășie sunt pe deplin po- 
trivite să cuprindă as'gurarea vitelor din oricare 
ținut românesc. În diferitele ţinuturi se vor al- 
cătui grupuri de câte cel puţin 3000 vite, inscrise 
din una ori din mai multe comune și pagubele 
ce s'ar ivi vor fi acoperite în parte de asiguratii 
din grupa respectivă. La pagubele din alte grupe 
nu contribue. Fiecare usigurat va plăti de câte 
ori se întâmplă o nenorocire (moarte, schilăvire, 
tăiere de silă) în vite în grupa de care se ţine 
câte 5 fileri după fiecare 100 cor. de preţ de 
vite. Aşă de pildă: Un sătean care are 2 boi 
și două vaci toate ìn preţ de 1000 coroane va 
plăti, de câteori va fi pagubă în grupa sa câte 
50 fileri (25 cruceri). Dară cel mult are să plă- 
teuscă numai până la 5'/%, după suma valorii 
vitelor asigurate, căci ce ar trece peste asta 
are să se acopere prin reusigurarea pentru care 
tovărăşia din Orăştie s'a ingrijit, 


| doara (Vajda-Hunyad). 

La întrarea ca membru în tovărăşie fiecare 
trebue să plătească după suta de coroane asigu- 
rată câte 50 fileri taxă de inscriere şi apoi câte 
1 coroană ca rata intâiu pentru fiecare cuolă 
(actie) ce e dator să subscrie. Acţiile sunt de 
câte 4 coroane una şi sunt a se plăti în vreme 


i de 4 ani. 


Până la pornirea lucrării tovărăşiei cu in- 
formaţii slujeşte d-l Vasile C. Osvada din Hune- 
Ar fi de dorit ca frun- 
taşii satelor noastre să sfătue lucrul cu poporul, 
să-i tălmăcească rostul asigurării vitelor şi să 
adune inscrieri de membri, care să-și inştiințeze 
vitele de asigurat şi apoi toate aceste să se co: 
munice deocamdată d-lui Osvadă. Cu cât se vor 
inscrie membri mai mulţi cu atât se vor intrupă 
mai de graba grupurile, ce formează temelia ace- 
stei asigurări reciproce. 


Scrisori cătră ţărani. 
XVII. 
Bade Șofroane! 

Imi spui că te miri dece tot îmbie domnii, 
în cuvântările lor, pe săteni ca să înființeze bănci, 
că doar’ D-ta n'auzi la bieţii plugari, decât tot 
vaiete, că nu mai pot răzbi să plătească atâta 
puzderie de camătă, 

li fi având dreptate, că datoria-i ca râia şi 
de te prinde ’n ghiară, apoi pas de-a te mai 
scăpă de ea. 

Dar pentru aia tot domnii au dreptate. 

Că iată de ce: 

Dobânzile cele multe, pe cari le plătiţi 
D-Voastră la bănci, sunt o avere neinchipuit de 
mare, pe care o scoateţi din sat şi o strămutați 


| la oraș, făcându-o să treacă in pungile altora, 


pe când dacă a-ţi aveă o bancă în sat, averea 
aceea nu numai că rămâne acolo dar mai aduce 
avere şi de aiurea. 

Omul, fară să imprumute câte-o sumuliţă, 
nu mai poate pune mâna pe-o falcă de pământ 
sau pe-o căsuță, că rar se mai găsesc în ziua de 
astăzi oameni cu bani gata şi chiar dacă ai avea 
o sută-două de zloți, tot ţi-ai bate capul să te 
bagi la o moşie de trei-patru sute, că așa-i firea 
omului: lucomă. 

Acum pornește frate la oraş după bani, 
unde deschizi uşa-i cheltuială, apoi zile perdute, 
apoi camete şi câte alte daturi, că până te vezi 
cu banii ’n mână, ai cheltuit o parte din ei. 

Cu mult mai uşor ar fi dacă s'ar infiintà, 
în toate satele mai de samă, aşă numitele bănci 
sătești. 

Şi doar’ lucrul nu-i chiar peste putință. 

In tot satul se va găsi 30—40 de oameni 
cari să poată sta ca tovarăş cu o sumă, să-i 
zicem de 20 cor., iar cei mai ghiaburi îşi pot 
cumpără mai multe părţi de tovaărăşie. 

Din suma adunată astfel D-Voastră aţi puteă 
face mici imprumuturi, fără să mai umblaţi pe 
la oraşe şi să pierdeţi atâta amar de vreme. 

După aceste mici împrumuturi, ar eși la an 
o dobândă frumuşică, şi dobânda aceasta adău- 
gându-o ani de-arândul la capitalul depus la 


“început, vaţi pomeri cu vremea, după ani de 


muncă, cu un capital mare, care v'ar da, an de 
an, dobânzi frumoase, şi ar putea să mai deà 
și ceva pentru şcoală şi biserică, 

Sunt sate, bade Şolfroane, cari au înțeles 
de cu vreme aceasta binefăcătoare cale de îna- 
intare și acum ele stau cu mult mai bine ca mai 
"nainte. Acolo ai să vezi bătând în razele soarelui 
măreţul turn ul unei pompoase. biserici, acolo 
vezi o şcoală minunată, care este mândria satului, 
acolo vezi 3—4 invăţători, şi oameni-s mai deştepţi 
şi mai cu rost, acolo dai peste grâdini întinse, 
peste holde minunate, peste căsuțe curate şi albe 
ca luptele, acolo vezi vite grase şi soiuri bune, 
şi chiar firea şi faţa sătenilor din astfel de sate 
par'că-ţi arată pe omul îndestulit. 

Ç® asta se datoreşte numai băncilor sătești, 
cari ujută pe plvgar în toate lipsurile lui: la 
cumpărurea de vite, de unelte bune pentru eco- 
nomie, de moşie. de casă şi de tot ce crede să 
teanul că i-ar fi de folos ca să poată da 'nainte. 

Nu trebue dur să te miri de ceea-ce spun 
domni, că ei bne ştiu de câtă însemnătate sunt 
băncile sâteşti pentru pluguri. 

Insoțirile oamenilor dela sate în bănci, în 
societăți de valorizarea produselor, cum sunt 
poamele, laptele. ete. cât şi în societăţi pentru 
asigurarea vitelor sunt lucruri de o aşă mare insem- 
nâtate, că nu-i bine să treacă cineva aşă uşor 
peste ele fară să se gândească putintel. 

Aceste insoţiri nau alt scop decât doar de-a 
face mai mulţi împreună ceeace nu poate face 
unul singur, de-a se ajută oameni Gintr'o comună 
unul prin altut fără să uibă lipsă de ajutorul dela 
oraș. de-a face ca rodul pământului, pentru care 
săteanul depune atâta trudă, să fie cu preţ, iar 
nu să-l lapede pe mai nimica. 

Nouă de sigur ni se pur lucru greu aceste 
insotir, dar în alte ţări ele există de mult şi au 
dat peste tot Jocul însemnate roude de bogăţie 
și bunăstare. 

Dar în satele unde sunt bănci sătești, se 
mai naşte încă o bunătate şi aceea e râvna de 
cruţare. Dela copiii de şcoală până la oamenii 
în etate își pot pune acolo micile lor economii 
și picătură cu picătură îşi poate strânge şi săracul 
alăturea cu bogatul bani albi pentru zile negre. 

Aşà dar, dupăcum vezi, bade Şofroane, ori- 
cum ai juă lucrul, băncile săteşti sunt de folos 
pentru propăşirea săteanului, căci ele anume sunt 
întocmite pentru a-l ferici. 

Punevă-ţi deci pe lucru și faceţi şi în satul 
nostru însoţiri, dacă vreţi să vi se mai ușureze 
cele multe năcuzuri, că vă vor mulţămi urmaşii 
și urmaşi de urmaşi pentru fapta asta. 

Faceţi şi D-Voastră să se adeverească 
zicala că: 

Prin muncă şi cruţare 
Ajungi la bunăstare. 
Şi de va fi rău, vina mea să fie! 
Delasântioana. 


60 ani de frământări agrare în România. ) 


Anul acesta se împlnese șase decenii, o 


viață de om, de când începu actuala mişcare ; 


agrară în România. Ideea primitivă porni din 


mişcarea politică naţional liberală a revoluţiona- | 
rilor din 1848. In programul comitetului revolu- | 
ţionar dela 1848 se înscrisese şi principiul im- | 


proprietăririi clăcaşilor. 


Coostituindu-se guvernul provizor sub loco- | 


tenența domnească din 1848, la 16 lunie, se de~ 
clară oficial că „Patria, recunoscătoare cătră fraţii 
noștri săteni, a hotărit principiul și a consfințit 
prin jurământ ca să scape pe fratele sătean de 
robia clăcei, a iobăgiei şi a dijmei!. 





Spre a se aduce la îndeplinire acest prin- ; 
cipiu-jurământ, guvernul provizor hotări a se face | 


la timp „învitare, fără siluire, proprietarilor spre 
a da, prin despăgubire, un petec de pământ clă- 
caşului, pe cât se va află de cuviinţă şi pe cât 
statul va aveă fonduri a plăti“. 


Clăcaşii erau oamenii fără pământ, așezați | 


pe moşiile proprietarilor şi cari făceau anual un 
anumit număr de zile de lucru stăpânului moșiei 
pentru locul de casă, curte şi ogradă şi dădeau 
dijmă de pe locurile cultivate. 

Condiţiunea lor eră aproape de robie. Ioan 
Ghica, cel dintâiu economist român, serià pe la 
1854 în această privinţă: „Regulamentele orga- 
nice au aservit pe tărani boerilor proprietari şi 
au lăsat acestora dreptul de a regulă, fără con- 


În presa noastră de aici s'a vorbit mult de refor- 
mele agrare din România. Cu toate aceste publicul nostru 
nu a fost deplin lămurit asupra acestei chestiuni. Aceusta 
ne-a îndemnat să dăm în revista noastră o înfăţişare isto- 
rică a frământărilor agrare din Țară. N. R. 





„ȚARA NOASTRA“ 


trol, pretul pământului; iar țăranul eră silit să 
se supună unui târg care de doi secoli a men- 
tinut pământuri la o valoare împătrită de aceea 
ce i-ar fi dat balanta ofertei şi a cererii“. 

Improprietărirea clăcaşilor nu se indeplini 
insă „fără siluire* ci prin lovitura de stat din 
1864. Lovitura fù dată de Cuza Vodă şi mini- 
strul său Kogălniceanu. In 1864—65 fură impro- 
prietămți, prin despăgubire, 467,840 de săteni pe 
1.766,258 hectare. 

Această improprietărire determină elaborarea 
legei de tocmeli agricole, cu scop de a se asi- 
gură munca săteanului liber în folosul proprie- 
tarului. 

Legea fusese cerută de cătră proprietari şi 
arendaşi printr'o petiţiune adresată Senatului care, 
în şedinţa sa din 18 lanuarie 1865, găsi cererea 
întemeiată şi anume că e nevoe de o lege spe- 
cială în chestiunile agricole. „Erà, spune di D. 
A. Sturdza în discursul din 20 lanuarie 1893, 
frică mare că, prin libertatea muncii ce se dă tă- 
ranilor din cauza pământului ce li-se acorduse, 
că ţăranii nu vor mai vol să lucreze la proprie- 
tarii cei mari. Atunci sa făcut legea care să 
asigure proprietarului mare munca sătenilor“, 

Pornind sub o atmosferă ostilă muncitorului, 
noul regim al tocmelilor ugricole. menit să înlo- 
cuiască vechiul regim al clăcei, nu se depărtează 
așă de mult de aservismul elăcei şi nu stabileşte 
adevăratul raport echitabil între muncitor şi stă- 
pânul moşiei. 

Pe deoparte obligaţiunile elăcaşilor trec toate 
în noul regim sub nume de prestaţiuni: 

La 1888 d-l P. P. Carp constată că „pe lângă 
pretul ce se stipulă pentru inchiriarea de pământ, 
se mai adăogă o sumă de prestuţiuni, neinsem- 
nată în aparenţă, ca d. ex.: o chirie, zile cu carul, 
cu braţele, furnituri de obiecte de hrană, dar cari 


! adunate, măreau peste măsură prețul de locaţiune 


fară ca săteanul să-şi dea bine seamă de aceasta“. 

Săteanul duce la zile mari plocoane pro- 
prietarului; îi dă „limba şi mușchii porcului de 
Crăciun“, „pui de găină“, cari nu pase pe moşie, 
„gâsca“, oale de unt ete., și cu toate acestea 
la muncă el:simte biciul „isprămnicelului“, rabdă 
„înjurătura* ipistatului și tace pentrucă aşă s'a 
pomenit de când cu claca. 

La 1889 Gr. Pauceseu, autorul unui proiect 
de lege agricolă, spune: 

„Toemelile cele mai obicinuite în România 
de dincoace de Milcov (Muntenia) consistă in 
aceea că proprietarul dă cultivatorului o bucată 
de pământ spre cultură din care cultivatorul dă 
o dijmă oarecare; dar pe lângă această dijmă 
cultivatorul se obligă să muncească deosebit şi 
mai întâiu la proprietar o altă întindere de pă- 
mânt“. identic regimul clăcei, ba poate chiar mai 
înaintat spre aservism decât claca dinainte de 
1866. Atunci munca de clacă eră legitimată prin 
aceea că săteanul ocupă cu locuința şi grădina 
sa o parte din moşia proprietarului din care acesta 
nu luă nici un venit în dijmă. Sub actualul regim 


; săteanul plăteşte prin munca sa şi pământul răs- 


cumpărat, dacă e clăcaș, şi pământul strămoșesc, 


; dacă e moşnean învoit pe proprietate străină, pe 
' motiv că e învoitor. 


Păucescu se întreabă: 

„Ce se întâmplă cu acest sistem? și răs- 
punde: „Cultivatorul este indatorat să are pentru 
proprietar mai întâiu, rămânând ca in urmă să 
are şi pentru dânsul, când va mai aveă timp şi 
dacă va mai aveă timp. 

Cultivatorul seceră pentru proprietar două 


"trei până la 5 şi şase pogoane, pe când grâul 
' lui stă nesecerat şi se scutură pe câmp. 


Cultivaturul cară la arie grâul proprietarului, 
îl treeră, îl transpoartă, iar grâul lui stă pe câmp 
expus la ploile repezi ale verei. 

In asemenea condițiuni — prevesteşte Gr. 
Păucescu — executarea administrativă devine din 
ce în ce măi grea, tocmelile se execută din ce 

în ce mai în silă şi nu e departe timpul în care 
ele nu se vor mai puteă execută. 

Pe de altă parte „raporturile dintre părţi 
— precum atestă raportul legei diu 1882 — sunt 
mai putin lămurite decât oricând; valoarea mun- 
cei săteunului depreciată în raport cu numărul 
anilor pe care şi-a scontat brațele; condițiunea 
economică pe care i-o creeuse reforma dela 1564, 
şi care ar fi putut să inflorească sub ocrotirea 
unor instituţiuni bine chibzuite, este aproape com- 
promisă, Capitalul în numărar care puteă să fie 
afectat spre a spori facultăţile productive ale mun- 
citorului şi prin urmare a mări suma mijloacelor 
de desvoltare a agriculturii mari n'a servit decât 
a-l încurcă în datorii, ai acapară braţele p ani 
nenumărați şi a-l face rob ul cameteit. 

Cu acte justificative Lascar Catargi, consta- 
tase incă din 1872 că „Cele mai grele invoeli ce 
se fac astăzi (la 1872 şi s'ar putea zice şi pentru 
tot timpul dela 1872—1908) provin din dobânda 
banilor împrumutaţi...*“ pentrucă afirma acelaș: 
„Se găsese intre exploatatori unii cari profită de 
simphtatea lucrătorilor şi strimtoarea in care se 
află şi trec în acte condițiuni pe cari ei nu sunt 
în stare a le întelege, astfel încât la sfârşitul pe- 
riodului de arândare, când ese arândașul de pe 
moşie, lasă pe locuitori săraci cu desăvârşire 
vânzându-le productele şi tot ce au. Fruntașul 
conservator supune Senatului spre încredințare 
contracte agricole din judeţul Braila. 

Pe lângă greutăţi naturale cari apasă traiul 
săteanului din cauza schimbărilor economice in- 
tervin şi nedreptăţile administraţiei în aplica- 
rea legii. 

„Realitatea faptelor — atestă propunătorii 
unui proiect din 1878 în aceeaş chestiune — nea 
dovedit de multeori că libertatea de a se învol, 
în ceeace privește tocmelile agricole. n'a fost ob- 
servată, că presiuni de toate felurile sau intre- 
buințţat de multeori spre a se impune voinţei 
muncitorului de pâmânt; că, ceeace este mai 
odios funcționari publici ar fi dat concursul lor 
acestor manopere culpuasei, 

Şi nu trebue a se perde din vedere că legea 
a căutat totdeauna să dee o putere mare admi- 
nistraţiei, că multă vreme săteanului i-s'a aplicat 
vestitui articol XII. din legea dela 1872, care 
ordonă; 

„In caz când, după îndemnul şi execuţiunea 
consiliului comunal, locuitorii vor arătă îndărăt- 
nicire sau vor dos), din comună, consiliul îndată 
va cere dela subprefectura locală a-i trimite aju- 
tor de dorobanţi necesari în executarea locuito- 
rilor îndărătnici sau fugari, în comptul vinova- 
tului“. 

* 

Acesta este în linii generale complexul re- 
gimului tocmelilor agricole, ceeace a stânjinit pro- 
ducțiunea generală a ţării, căci, precum coch:de 
d-l D. A. Sturdza în discursul din 20 lanuarie 1893 
relativ la chestiune — „acolo unde munca este 
zilnică, spor nu este în producţiune şi unde pro- 
ducţiunea lâncezeşte, întră în casă mizeria“. 

Defectele legei s'au simţit de cătră acei 
cari cugetau la destinul ţării și de aceea dela 
1866 până astăzi legea tocmelilor agricole a fost 
modifiată de 4-ori. 

Mai mult, dela 1888 până la 1893, în par- 
tidul conservator se naşte şi divergență asupra 
aceleiaş legi. Gr. Păucescu opune vechei legiuiri 
susținută şi modificată de d-l P. P. Carp un pro- 
iect nou a cărui bază o formă principiul mete- 
iajului, adecă tovărăşie pe producte între mun- 
citor şi proprietar, dând acesta pământul şi ca- 
pitalul şi depunând celalalt munca. 

Proiectul Păucescu a căzut spre triumful 
legei din 1893 susținută de guvernul conservator. 
Această lege fi modificată radical de guvernul 
liberal în 1907. 

Legea liberală din 1907, care începe a se 


aplică astăzi, conţine multe dispoziţiuni din ve- 


chile, faţă de dânsa, legiuiri. 


t 

Se prevăd și dispozițiuni fundamentale între 
cari creațiunea izlazurilor comunale, abohțiunea 
dijmei la tarla, abolitiunea dărilor suplimentare 
şi apropierea muncei de valoarea reală a pă- 
mântului, 

Prin manifestul guvernului din 12 Martie 
1907 sa consfintit că „pe moșiile nrândate țăranii 
vor plăti pământurile închiriate lor cu spor de 
cel mult o treime peste valoarea acestor locuri 
după contractul de arândare“. 

In ved.rea unei bune aplicări s'a instituit 
un consiliu superior al agriculturei compus din 
bărbaţi aleşi. Actualmente preşedinte al acestui 
consiliu este d-l T. Rosetti, fost prim-ministru şi 
cumnat cu Vodă-Cuza, Se iau din atribuţiuu.le 
consiliilor judeţene şi a primarilor sarcinile pur 
agrare și mai ales prețuirea muncei, dându-se 
unei comisiuni regionale judeţene, compusă fiecare 
diatr'un inspector agricol al statului şi din repre- 
zentanţi proprietarilor şi ai sătenilor, 

Al. T. Dumitrescu. 


Viaţa în București. 


Suntem în temeiul iernii. O iarnă blajină, 
cu zăpadă destulă şi cu mult cer senin. Uneori 
uiţi aproape că abia ești la inceputul lui Ianuarie, 
atât sunt nopțile de lniştite, fără pie de vânt, 
fară de obicinuitele întoarceri de cojoc la care 
te poți aşteptă. 

Piuteşte un aer primăvăratic peste tot, spi- 
ritele sunt înviorate, posomorala negurilor din 
urmă s'a stâns deabinele. Şi uneori soarele se 
încinge binişor, de uburese casele şi ulițele şi 
numai astinţitul de cu vreme mai aşterne pe suflete 
răceala vremii. 

Şi dimineaţa totul se arată intr'un decor nou. 
Copacii înfăşuraţi in chiciură, pănă la cele mai 
subţirele crengi, parcă-s niște arătări dintr'o altă | 
lume, te uimesc cu înfăţişarea lor de feerie. Și 
totuş ti-i bine cunoscută această arătare ce se 
mulţămeşte atâta, ai mai văzut-o când-va. Poate 
într-un vis demult. Poate mai aproape, — chiar 
mai an. 


(Va urma). 


Dar totdeauna firea ştie să-ţi deştepte o 
impresie nouă. Tot ce ai văzut de atâtea-ori, 
aproape să-ți pară neașteptat, ne mai văzut. Și | 
cu aceiuşi regularitute ea îşi face schimbările pe 
urma cărora se însufleţesc atâţia şi atâta. 

Cu iarna asta liniştită nici faimosul ger al 
Bobotezei nu a mai venit. Sa pierdut prin cine 
ştie ce locuri depărtate, spre bucuria celor ce 
se reped în Dâmboviţă ca să prindă crucea aruncată 
de Mitropolit, la obicinuita slujbă a sfinţirei apelor. 

Altă-dată această slujbă se făceă cu o festi- 
vilate deosebită. cu multe plecăciuni şi închinări 
cătră Domnitor făcute de toţi dregătorii ţării, 
mari şi mici. Şi după ce se săvârşeă sfinţirea 
apelor urmă o adevărată defilare a tuturor cur- | 
tenilor învesmântaţi în haine strălucitoare în vreme 
ce cântà nehterhaneaua — muzica — domnească. 

Obiceiul de altă-dată sa păstrat neatins 
aprope, cu deosebire insă că în locul curtenilor | 
acum defilează prin naintea Regelui şi înalţilor 
dregători câte o companie din toate armele gar- 
nizoanei. 

Aceiaşi petrecere peptru mulţime a fost şi | 
anul acesta. Lumea s'a îngrămădit pe malul gârlei 
în capătul căei Victoriei, la locul zis „unde se 
inmoaie crucea“. Şi aceiaşi veselie a domnit, mai 
ales că vremea admirabilă, cu un soare binefăcător, 
a păstrat întreg farmecul sărbătorii. Şi nici câte | 
un păgân, doi ce se intâmplau pe acolo n'au fost 
cruțaţi de bucureştenii cari ţin mortiş la Bobo- | 
tează să boteze măcar un ovreu, doi, Noroc că 
faimosul ger i-a scutit pe cei-ce au făcut această 
baie gratis de o dârdâială întreită. 


Şi astfel datina aceasta a fost respectată 
după cuviinţă căci, din fericire, nu sunt toate 
tradiţiile oropsite. 





+ 


. Dr: I. Borcia conferinţa asupra dramei 
| puterile noastre“ de Björnstierne Björnson. Con- 

Pe tărâmul cultural cam aceiaşi obic'nuită 
stare. În ce privește teatrul nimic aou. Artiştii 
noştri dramitici joacă necontenit aceleaşi şi ace- 
leaşi mizeri: franţuzeşti ca şi în teatrele de Vară. 
Nici o deosebire ca alegere. Decorurile şi artiştii 
sunt mai deosebiți. De aceea publicul inteligent 
se înstrăinează de teatru şi această instituție își 
continuă piroteala in care a căzut. 

Trupele străine ne-au mai iertat dela o 
vreme. Şi direcţia actuală a Teatrului Naţional 
s'a hotărit atunci, intr'o pornire patriotică rară, 
să ne aducă câtiva actori dela Paris cari să joace 
așă cum cântă direcţia. 

E vorba ca mai mulţi actori buni de-aici să 
joace la un alt teatru piese ceva mai cuviinciose 
spre a da o lecţie cuvenită celorce due de ripă 
întâia noastră scenă. 

Toţi privese cu mulţămire această atitudine 
frumoasă a artiştilor noştri. 

In muzică am avut un adevărat eveniment 
zilele acestea. George Enescu, vestit ca violinist 
şi compozitor a dat un concert la Teatrul Na- 
tional.  „Orhestra ministerului Instr. publice: a 
executat câteva compoziţii de mare valoare ale 
lui Enescu, sub conducerea autorului insuş. 

In lucrările lui Enescu întrebuinţează cu un 
frumos succes cântările populare, aşă că în cu- 
rând ne putem aşteptă dela el la adevărate cap 
de operă de muzică in care melodiile populare 
să strălucească. 

Şi în acest fel Enescu e menit să fie întâiul 
nostru mare compozitor trecând cu lucrările sale 
alături de marii compozitori ai altor neamuri. 

A domuit mare iasufletire în tot timpul con- 
certului acesta inălțător pentru toți ceice simt 
româneşte, fără însă să facă gălăgie în jurul lor. 
Şi asemeni manifestări patriotice şi au şi urmări 
mai bine simţite peste tot. N. Pora. 


ȘTIRI. 


Procese. Tribunalul din Sihisu a osândit anul 
trecut pe editorul acestei reviste la 100 cor. amendă 
pentru publicarea unor articole socotite „politice“. 
Această ameudă : fost ridicată de tabla din 
Cluj la 250 cor. 

Zilele aceste se va desbate la tribunalul din 
Sibiiu un nou proces al revistei „fara noastră“. 

O 


Din parlament. La proiectul de lege pentru 
regularea comasărilor, a luat cuvântul d | deputat 
Dr. Aurel Vlad, arătând multimea de abuzuri 
nenumărate ce se comit în defavorul ţăranilor. 
A respins proiectul. — Cercurile politice sunt agi- 
tate de chestiunea revizuirii regulamentului. Gu- 


| vernul a ajuns la înţelegere cu toate elementele 


disidenţilor maghiari şi astfel va întimpină rezis- 
tentă numai din partea deputaţilor naționaliști. 
Acest proiect va ajunge la desbatere cătră sfàr- 
şitul lunei Februarie. P 

Conferință în Sibiiu. Dumineca trecută şi-a 
desvoltat inaintea unu: număros public adunat 
în sala festivă a Casei naţionale — d-l profesor 
„ Peste 


ferenţiarul într'o limbă admirabilă şi cu un pu- 
ternic aparat știintific a luminat în sufletul mare 
al geniului norvegian, — despre care atåt s'a vor- 
bit în timpul din urmă. Drama „Peste puterile 
noastre“ e una din cele mai înalte creaţiuni ale 
lui Björnson. In cele două părţi ale acestei drame 
ni-se înfățişază tragedia mare a sufletului ome- 
nese: zbuciumul credinței care se istoveşte in 
aşteptarea unei minuni şi zădărnicia dureroasă a 
unu! avânt care cere dreptate; după caderea tra- 
gică artistul ne dă câteva accente din poezia vii- 
torului... Conferenţiarul a reuşit să dee o icoană 
limpede a fondului filozofie cuprins în această 


| piesă de escepțională valoare artistică. Frumoasa 
i conferinţă a d-lui Borcia a fost răsplătită cu 

aplause călduroase. [ntr'un număr viitor vom 
pubiică o dare de seamă amânuuţită. 
o 


Y Ronstti Roman. Pe neaşteptate a murit 
zilele aceste seriitorul Ronetti Roman din laşi. 
Răposatul a fost ovreu şi in cele mai multe din 
operele sale a urmărit tendința de-a trezi sim- 
patie pentru semenii săi. A fost un condei ager 
şi îndrăsneţ. Din creaţiunile cele mai recente şi 
mai puternice amintim piesa dramatică „Munasse*, 
cu care a raportat un mare succes, Întreg su- 
fletul şi aspiraţile acestui scriitor au fost străine. 
Afară de limbă nimie n'a imprumutat dela noi. 
Dacă ar fi trăit în Ungaria, probabil ar fi seris 
ungurește şi ar fi întunecat gloria altui ovreu, 
poetul [. Kiss, al cărui jubileu s'a sărbat deunaăzi. 
Literatura noastră nu-l revendică pentru sine. 

9 


Vorbesc cifrele. Zilele aceste a apărut anua- 
rul biroului central de statistică in care se cu- 
prind şi datele privitoare la emigrare. Aceste 
date infățizază cifre inspăimântătoare. Numărul 
emigranților a crescut in fiecare an și in 1906 
a ajuns culmea. Intre anii 1886-95 numarul 
emigranților nu trecea peste 25 mii pe an, pe 
când anul trecut s'a ridicat la 778:170 de šu- 
flete. O sută cincizeci de mii au plecat la Ame- 
pica. opt mii în România, iar ceilalţi sau îm- 
părțit in statele vecine. După nationalitate 52 mii 
Maghiari, 30 mii Germani, 32 mii Slovaci, 21 
mii Români, 16 mii Croaţi, 10 mii Sârbi, 8 mii 
de altă naţionalitate. In România au emigrat 
6000 Români şi 2000 Maghiari. Aceste cifre 
spun adevărul stărilor din ţara noastră şi nu 
pot fi desminţite de condeiele jidovaşilor plătiţi 
de coaliţie. 

o 

Bătăi și schingiuiri. Rămaăi încremenit uneori. 
când vezi până unde poate merge sălbătăcia 
omenească. Un om dintr'o ţară civilizată nu-şi 
poate închipui întâmplări cari la noi sunt obi- 
cinuite şi nu ne mai surprind. lată o nouă 
ispravă: In ziua de bobotează a fost alegere de 
primar în comuna Coviăsinţ din Bânat. La această 
alegere a asistat pretorul Farago István împreună 
cu 8 gendarmi. Preotul local Cure, care a cerut 
pretoruiui să pună în lista candidaţilor şi pe un 
om dorit de popor, a fost arestat de cătră gen- 
darmi, bătut şi pus în lanţuri ca tâlharii de drumul 
mare. In lunţuri a fost dus la Șiria, unde a petrecut 
noaptea în arest între bătăile şi insultele gendar- 
milor. A doua zi a fost ascultat la judecătorul de 
instrucție pe motiv, că sa „împotrivit autorităţilor“ 
— apoi a fost pus pe picior liber. Cine poate 
găsi cuvântul de a înfieră asemeni ticăloşii!... 

o 

Morți. Zilele aceste a murit canonicul George 
Telescu din Lugoj. în vârstă de 68 de ani. 

Tot in Lugoj a fost îngropat și harnicul 


învăţător bătrân Vasile Nicolescu. 
(e) 


lubileul Gazetei din Braşov a fost amânat 
pe ziua de 12 Martie, cind va apare și numărul 
jubilar. Pentru acest număr manuscrise se primese 


până la sfârşitul lunei [Ianuarie st. v. 
o 


„Impresiuni literare“ este titlul noului vo- 
lum de artirole critice al d-lui I. Chendi. A apă- 
rut acum la Bucureşti („Minerva“), are 284 pagini 
şi se poate procură dela toate librăriile cu prețul 
de 2 coroane şi jumătate. Atragem atenția cetuto- 
rilor asupra acestei cărți, ale cărei îndrumări şi 
lămuriri sunt de folos pentru toți cari privesc cu 
interes desfăşurarea vieții noastre literare. 

O 

Roade bune. Iù comuna Viştea-inf, de pe 
Ţara Oltului, la stăruinţele părintelui Gh. Tulbure 
Sa început o frumoasă muncă pentru luminarea 
țăranilor. Sa inființat o societate de lectură și 
o bibliotecă poporală. S'au ţinut mai multe şe- 
zători literare. A vorbit poporului în mai multe 
rânduri „Despre foloasele învăţăturii“ cetind arti- 

cole din „Ţara noastră* părintele Gh Tulbure, 
V. Stanciu, cand. de profesor „Despre boalele lipi 
cioase şi microbi“, iar stud. teolog Pavel Borzea 
x Despre începutul neamului şi trecutul Țării Ol- 


tului“. 
Dumineca trecută părintele Gh. Tulbure a 


tinut o conferintă în Făgăraş infățişând „Țăranul 
în poeziile lui Ort, Gogu“. 
o 

Cuvinte râspicate. Gazetarul ovrei Ignaţ 
Balla, corespondent al ziarului „Ujság“ din Pesta, 
a pătruns zilele acestea până în apropierea lui 
Björnson. Numitul ziar publică un lung interviev 
în care Björnson şi-a desfăşurat răspicat părerile 
asupra guvernanţilor noștri. l-a spus tinărului 
Ignat multe cuvinte frumoase. „Ungaria — a zis 
între altele uriaşul dela Nord — să fie stat inde- 
pendent, liber dar să nu se atingă de naţiona- 
lităţi. Limba să nu fie şilită! Fiecare să vor- 
beuscă şi înveţe limba care vrea. Ungurul — 
ungureşte, slovacul — slovăceşte. Dacă ridică 
şcoale nouă să ridice ungurești câte vor, dar să 
lase naționalităților dreptul de a-şi ridică şi ele“. 
A vorbit de năzuințele nenorocite ale „aposto- 
lului păcii“ contele Aponnyi. A spus că năzbu- 
tile „Gross maghiarii*“-lor sunt zadarnice. $i ca 
încheiere a lămurit pe tinărul Ignat că nu poate 
suferi pe ovreii din Ungaria cari dau mână de 
ajutor „apostolilor“ pentru prigonirea celorlalte 


neamuri. 
© 


Încă unul. Tribunalul din Arad a pus sub 
acuză pe invățătorul din Vidra Nic. Magieru 
pentru „agitare impotriva naţiei maghiare“. Invä- 
tătorul a fost suspendat din post, Vina nu i-o 


cunoaştem. 
o 


Oameni vrednici. In comunele Sacoșul-ung. 
şi Lecureşti din Băânat s'a hotărit urcarea lefu- 
rilor învăţătoreşti. 


0 întrebare. Nu știm ce împrejurare poate 
îndemnă pe conducătorii unor bănci româneşti 
să publice în ziare de ale noastre, bilanţul şi soco- 
telile anului trecut alături de limba românească 
şi în cea maghiară? Nu prea înțelegem acest zel 
ciudat, căci dacă e vorba să dăm seama de banii 
noştri e firesc s'o facem pe limba noastră. 

g 9 A 

Glume. E vorba de răspunsul ce dă unei 
notite publicate la noi „Revista teologică“. In 
loc de lămuriri, primim glume sarbede brodate 


“pe cunoscuta gamă a bizantinismului provincial. 


Ne convingem tot mai mult, că e zădarnică orice 
trudă, de-a smulge unui soi de indivizi două clipe 
pentru ascultarea năcazurilor cari bat la poarta 
bieţilor noștri ţărani contribuenţi. Ii lăsăm deci 
să treacă la obscuritate cu pentateuehu! lui Moise 
subsuoară, şi nu le tulburăm digestia. Când nu 
vom aveă de lucru vom mai glumi şi noi. 
© 

Concert în Sibiiu. „Reuniunea română de 
muzică din Sibiiu* va da Joi în 6 Febr. st. n. în 
sala festivă din „Casa nabonală“ un concert po- 
poral cu următorul program: 1. G. Muzicescu: 
Concertul I. pentru cor mixt. 2. I. Vidu: a) Nu'mi 
place. b) Imi place, coruri mixte. 3. A. Bena: 
Serenadă pentru cor. mixt. 4. I. Schaeffer: Fan- 
tazie românească pentru pian, executată de com- 
pozitor. 5 N. Popovici: Hora dobrugeană pentru 
cor mixt. 6. G. Dima: a) De ce numi vii? b) Pe 
când soarele de vară, solo de Sopran (Doamna 
V. Triteanu) cu acompaniare de pian 7. G. 
Dima: Fântână cu trei izvoare, pentru cor mixt, 
8. A. Bena: a) Luminiţa. b) Badea meu, coruri 
mixte. 9. I. Murăşianu: Brumărelul, pentru cor 
mixt cu soli (Sopran şi Bariton) și acompaniare 
de pian. Inceputul la 8 ore sara, 

© 

Demonstrație antimaghiară în Grat. Studenții 
Croaţi din Graţ au aranjat zilele trecute o demon- 
straţie în fața hotelului la care a tras Cernkovie, 
creatura banului Rauch, Cu fluierături şi hui- 
duieli l-au tratat pe locţiitorul banului, căruia i-au 
aruncat strigăte diferite: 

— Piară spionul maghiar! 

— Să ne rupem de Ungaria! 





"PARA NOASTRA: 


Conducătorul studenţilor a lămurit întrun 
discurs pe Nemţi asupra motivelor acestei demon- 
straţii şi le-a cerut scuze pentru tulburările în- 
scenate pe — un pământ străin. 

o 

Gabrielino. In Teatro Argentina din Roma acum se 
joacă cu mult succes piesa lui Gabriele d Annunzio: „Nave“, 
Teatrul e plin în fiecare seară şi încassările tree de 5000 
de lire. In această piesă joacă şi băiatul autorului, Gabrie- 
lino d Annunzio. Mama lui a fost o ducesă, de care sa 
despărțit capriciosul autor. Gabrielino e un tinâr de 23 de 
ani, curățel dar un actor detestabil. 

Ju piesa „Nave“ are un rol de lucrător si trebue să 
spună două-trei tirade mai lungi. Gabrielino le recitează 
cu patos, le cântă aproape şi ducă nu-l flueră lumea e 
numai din consideraţie faţă de autor. 

Dela a cincia reprezentatie însă Gabrielino e înlo- 
cuit. S'a întâmplat anume, că într’o seară publicul extasiat 
după actul prim strigă, aplaudà şi doreă să-l vadă pe autor. 
Întreg teatrul erà un chiot: 

—  Autore!... D'Annunzio! 

Marco Gratico, un actor de frunte, a dat semn cu 
mâna că autorul nu e prezent. 

In acest moment cineva din Galerie și-a dat drumul: 

— Alora il — Gabrielino! 

— A fost o clipă de tăcere. Dar imediat o voce iro- 
nică a exclamat: 

Atunci putem vedeà o creațiune mai reuşită a au- 
torului. 

Un hohot enorm a isbucnit pe urma acestor cuvinte 
şi hohotul se repetă de câteori Gabrielino se iveă pe scenă. 

De atunci tinărul Gubrielino nu mai joacă. 


o 


“Moștenitorul de tron, dupăcum se anunţă 
din Viena. va plecă zilele aceste în Italia pentru 
un timp mai îndelungat. Intreagă călătoria o va 
face păstrând cel mai strict incognito. 


Cântec vechiu. 


— Din gura unui lăutar. — 


= 


Foaie de năut 

La umbră de nuc, 
Doarme d'un voinic, 
Murgu-i priponit 

Cu-'n lănţuş de argint, 
N'am văz't de când sânt, 
Aşă sclipicind. 

Verde şi-o lalea, 
Murgu-mi strănută, 

Voinic deşteptă, 

El din grai grăiă: 
— Cânii te ar mâncă, 
Hoţii te-ar fură, 
Murg afurisit 

Roib nepotcovit, 
Căci îmi strănutai 
Şi mă deşteptai. 
Frumos vis visam ` 
Aici cum durmiam: 
Că mă cununam 
Colea peste plai 
C'o fată de crai.. 


Dar zestre cei da 
Când o mărită? 
Cinci turme de oi 
Şi cincizeci de boi. 
Cules de Gh. T, 





Propiletaradiiori OCTAVIAN GOGA. 
Red. eo ponzabile OVIDIU GRITTA. 





IOAN PERĂU 


CZ măestru croitor CI 
SIBIIU, str. Poplăcii Nr. 21. 


Cu respect recomand Onoratului publie român 


ax “Atelierul de croitorie 3z 


în care după cunoştinţele câgtigate în străinătate şi 
după o praxă de mai mulţi avi, mă aflu în plăcuta 
pozițiune de a confecţionă tot felul de vestminte 


bărbătești după cea mai nouă modă, cum şi tot felul 
de uniforme militare. — Asemenea confecţionez 


ZII reverenzi 


asupra cărora îmi permit a atrage atenţiunea ono- 
>x< raţilor domni preoţi şi candidaţi de preoţi. >= 
Comande urgente se +fentnese 
în umu de cel mult 24 oare. 


Rugând on public a mă onoră cu preţioasele 
comande, semnez cn toată stima 


Ioan Părău, 


măestru croitor. 











ÎI II A, 
BEA tere ee Lee eee 





<- din Sibiiu => 
întemeiată la anul 1868 
în Sibiiu, str. Cisnàdiei DTr- 5 (edificiile proprii). 
Fonduri de întemeiare și de rezervă 2.120,131.91 cor. 


asigurează în cele mai avantagioase condiţii: 


contra pericolului de incendiu și exploziune, 
mobile, vite, producte economice ete. 


edificii de orice fel, mărfuri, 


DEE asupra vieții 28 
in toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă ete. 





Valori asigurate contra incendiului : 
Capitale asigurate asupra vieţii: 9 
Dela întemeiare s'au solvit: 
pentru despăgubiri de incendii 4.295.120.!5 coroane, 
pentru capitale asigurate pe viată 3.760 810 2! coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 5, 
etagiu I, curtea I, şi la agenturile principale din Arad, Braşov, Cluj și Bistriţa, cum şi 


dela subagenţii din toate comunele mai mari. 


Eeee aaraa RR 





+ Banca de asigurare 





== Asigurări poporale fără cercetare medicală. 


: Asigurări pe spese de înmormântare cu solvirea imediată a capitalului scadent la decedare. 
i 








94.,975.294:— coroune. 
.293,195'— coroane. 

Tiparul tipografiei Arhidiecezane în Sibiiu.. 

